Diari Oficial de la Generalitat Valenciana


Sumari del DOGV 3095, del 08-10-1997 (1997/10403)

RESOLUCIÓ de 8 de setembre de 1997, del conseller d'Obres Públiques, Urbanisme i Transports, relativa a la modificació número 5 (punts 3.1.2, 3.1.3, 3.2.2 i 3.2.3) del Pla General d'Ordenació Urbana d'Alacant.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3095

Data del DOGV
:   08-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10177


Data del document
:   08-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3360 RESOLUCIÓ de 8 de setembre de 1997, del conseller d'Obres Públiques, Urbanisme i Transports, relativa a la modificació número 5 (punts 3.1.2, 3.1.3, 3.2.2 i 3.2.3) del Pla General d'Ordenació Urbana d'Alacant. [97/M10502]
  
Vist l'expedient relatiu al projecte de modificació número 5 (punts 3.1.2, 3.1.3, 3.2.2 i 3.2.3) del Pla General d'Ordenació Urbana d'Alacant, i del qual resulten els següents
  
Antecedents de fet
  
Primer
  
L'Ajuntament d'Alacant, en sessió plenària de 10 de juliol de 1995, va acordar la seua aprovació provisional, després de complir els tràmits d'exposició pública i de l'acord previ del Ple municipal de 3 de febrer de 1995, per mitjà dels anuncis apareguts en el Diari Oficial de la Generalitat Valenciana, de 28 de març de 1995, i en un dels diaris de major difusió provincial, el 24 de febrer de 1995 s'hi va presentar una al.legació.
  
Segon
  
La documentació està integrada per memòria, estudis complementaris i plans d'informació i d'ordenació.
  
Tercer
  
La Comissió Territorial d'Urbanisme d'Alacant, en sessió del dia 26 de novembre de 1996, va comunicar a l'Ajuntament una sèrie d'objeccions, que van ser esmenades el 4 de març de 1997.
  
Quart
  
La Comissió Territorial d'Urbanisme d'Alacant, reunida en sessió de 28 de juliol de 1997, va acordar:
  
1. Informar favorablement sobre l'aprovació definitiva de les modificacions 3.1.2, 3.1.3, 3.2.2 i 3.2.3, i proposar-ne l'aprovació definitiva al conseller d'Obres Públiques, Urbanisme i Transports.
  
2. Informar favorablement sobre les modificacions 3.1.12, 3.1.9 i 3.2.9, encara que se supedita la seua remissió al conseller d'Obres Públiques, Urbanisme i Transports l'aportació la declaració d'impacte ambiental corresponent.
  
Fonaments de dret
  
Primer
  
Quant al procediment, en aquest cas, s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, la present resolució té per objecte les modificacions puntuals números 3.1.2, 3.1.3, 3.2.2 i 3.2.3 de l'expedient de modificació número 5 del Pla General d'Alacant, que han sigut informades favorablement per la Comissió Territorial d'Urbanisme d'Alacant, el contingut de les quals és el següent:
  
3.1.2. Alineacions de parcel·la de dipòsit d'aigua al carrer de les Ceres.
  
L'objectiu és millorar el trànsit viari i de vianants, per a la qual cosa es varien xicotetes alineacions.
  
Es justifica que la zona en qüestió, nord del polígon de Sant Blai, ha experimentat una profunda reordenació del trànsit amb motiu de l'execució dels tres primers trams de la Gran Via i la posada en funcionament de noves instal·lacions esportives.
  
3.1.3. Alineació al carrer de la Prolongació J. Besterio, del polígon Cros
  
Té per objecte l'adaptació del viari de l'esmentat polígon en el seu límit amb l'accés sud, amb prolongació del carrer de Julián Basteiro.
  
S'amplia lleugerament una zona verda de L/V, es disminueix una parcel·la d'ús dotacional polivalent E/A/C/R, i es redueix, així mateix, una altra parcel·la d'ús docent E/D sense afectar-les per al seu ús.
  
3.2.2. Condicions per a l'ús terciari comercial compatible amb àrees industrials
  
L'objectiu és permetre en les àrees industrials la coexistència en una mateixa parcel·la d'usos comercials i d'industrials, com a conseqüència que actualment no és possible la venda directa al públic dels productes fabricats o emmagatzemats per una empresa, ja que el Pla General permet l'ús comercial i d'oficina però en parcel·la distinta a l'industrial, i es limita la superfície màxima de venda per a l'ús comercial en 750 metres quadrats.
  
3.2.3. Parcel·la mínima en sòl no urbanitzable d'activitats diverses
  
Es pretén corregir un error del Pla General Municipal d'Ordenació en l'establiment de parcel·la mínima en el sòl no urbanitzable d'activitats diverses, que per error es remetia a la parcel·la de 5.000,00 metres quadrats, amb la qual cosa s'estava permetent construir instal·lacions industrials en unes dimensions de parcel·la excessivament reduïdes, i que es fixa en la modificació proposada en 20.000,00 metres quadrats. D'altra banda, es fa referència al fet que les edificacions no agropecuàries hauran de tramitar-se d'acord amb la Llei 4/1992, de la Generalitat Valenciana, del Sòl No Urbanitzable.
  
Tercer
  
D'acord amb l'article 40.2 de la Llei 6/1994, Reguladora de l'Activitat Urbanística, no s'observen objeccions ni impediments urbanístics legals que obstaculitzen l'aprovació definitiva de les presents modificacions del PGOU d'Alacant.
  
Quart
  
El conseller d'Obres Públiques, Urbanisme i Transports és competent per a l'aprovació definitiva del present expedient, de conformitat amb l'article 38.3 de l'esmentada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes esmentats i els altres de concordant i de pertinent aplicació, d'acord amb l'informe de la Comissió Territorial d'Urbanisme d'Alacant, resolc:
  
Aprovar definitivament els punts 3.1.2, 313, 3.2.2 i 3.2.3 de la modificació número 5 de Pla General d'Alacant.
  
La present resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació excusa la seua notificació individualitzad
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o de la publicació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercir qualsevol altre recurs que s'estime oportú.